ઇમરાન હાશ્મી અત્યારે બૉલીવુડના ‘સિરિયલ કિસર’માંથી ‘કૉમનમેન્સ સ્ટાર’ની ઓળખાણ મેળવવામાં સફળ થયો છે. ‘વન્સ અપૉન અ ટાઇમ ઇનમુંબઈ’, ‘મર્ડર ૨’ અને ‘ધ ડર્ટી પિક્ચર’ની સફળતા બાદ અને આગામી સમયમાં આવનારી ફિલ્મોની વ્યસ્તતાને કારણે આ ઍક્ટર હવે બૉલીવુડમાં પોતાનું અલગ અને મજબૂત સ્થાન બનાવવામાં સફળ રહ્યો છે. ૪ મેએ ‘જન્નત ૨’ અને ત્યાર પછી ‘શાંઘાઈ’ સાથે ફરી નવી ઇમેજ સાથેની ફિલ્મ કરનારો ઇમરાન અત્યારે તેની ‘રાઝ ૩’ના શૂટિંગમાં વ્યસ્ત છે અને ત્યાર પછી વિદ્યા બાલન સાથેની કૉમેડી ‘ઘનચક્કર’ અને વિશાલ ભારદ્વાજની ‘ડાયન’માં કામ કરનારો તથા શનિવારે ૩૩ વર્ષ પૂરાં કરનારો આ કલાકાર પોતાની બૉલીવુડની સફરને ઘણા ઉતાર-ચડાવવાળી ગણાવે છે.